
Tlačová správa

Žilina 15. júla 2010
Bezplatná pomoc pre každého mzdára
Už sa vám stalo, že ste potrebovali dodatočne vypísať tlačivo pre sociálnu poisťovňu, daňový úrad alebo inú inštitúciu spätne aj niekoľko rokov dozadu? V tlačenej podobe ho už nezoženiete a hľadanie na internete je niekedy tiež behom na dlhú trať. S riešením prišla spoločnosť KROS a.s. so svojím Archívom mzdových tlačív. Nájdete v ňom a bezplatne stiahnete väčšinu mzdových tlačív už od roku 2003.  

Spoločnosť KROS a.s. pripravila pre všetkých mzdárov na svojej internetovej stránke Archív mzdových tlačív od roku 2003. Ten obsahuje väčšinu dôležitých tlačív pre daňový úrad, sociálnu poisťovňu, zdravotné poisťovne, doplnkové dôchodkové spoločnosti a štatistický úrad za posledné roky. Záujemcovia ho môžu použiť vždy, keď ich niektorá z týchto inštitúcií spätne požiada o určité tlačivo.

Archív zahŕňa napríklad aj Hlásenie o vyúčtovaní dane, Prehľad o zrazených preddavkoch, Ročné zúčtovanie dane, Vyhlásenie na zdanenie príjmov, Evidenčný list dôchodkového poistenia, Mesačný výkaz poistného do sociálnej poisťovne, Ročné zúčtovanie zdravotného poistenia a mnoho ďalších formulárov za jednotlivé roky.
Všetky tlačivá sú v elektronickej podobe vo formáte pdf, prehľadne usporiadané podľa jednotlivých inštitúcií a účelu. Ich použitie je bezplatné, stačí si ich stiahnuť, vytlačiť a ručne vypísať. Niektoré tlačivá sú editovateľné.  
Archív mzdových tlačív za roky 2003 až 2009 záujemcovia nájdu na www.kros.sk/tlaciva. Stránku bude spoločnosť KROS a.s. pre mzdárov každý rok aktualizovať, aby mali vždy, v prípade potreby, k dispozícii potrebné tlačivá. 
KROS a.s. je popredný slovenský výrobca ekonomického a stavebného softvéru, ktorý sa už od roku 1995 zaoberá vývojom a predajom ekonomického softvéru (programy ALFA, OLYMP, OMEGA), stavebného softvéru (program CENKROS plus) a znaleckého softvéru (programy HYPO a MEMO). Programy KROS využíva už viac ako 60 000 používateľov a sú najpredávanejším balíkovým softvérom vo svojej kategórii.

Informácie poskytla: 

· Ing. Stanislava Svrčková, marketingový manažér
· KROS a.s., Rudnaya 21, 010 01 Žilina
· tel.: 041/707 18 32, mail: svrckova@kros.sk
· www.kros.sk/tlacovyservis

